Гъуэгуанэм щынэхъ гугъур
Лэскэн районыр къызэрызэрагъэпэщыжрэ илъэси 10 щрикъум ирихьэлIэу щIыналъэм и цIыхухэр Хазни-Баши бгым дэкIащ. Абы и щхьэщыгум ихьащ район администрацэм и унафэщIым и къуэдзэ Бажэ Дотий зи пашэ цIыху 30. «Гъуэгуанэм щынэхъ гугъур пэщIэдзэрщ. Абы щыгъуэщ дэтхэнэми щызэхищIыкIыр щхьэщыгум удэкIын папщIэ, уи псэр абы хуэбгъэхьэзырын зэрыхуейр»,- жеIэ Дотий.
Хазни-Башир Лэскэн щIыналъэм и нэхъ лъагапIэ дыдэрщ. Ар Ташлы-Тала къуажэм и щIыбагъ къыдэтщ.
Махуэм и кIэм, Хазни-Баши и щыгум, метр 4800-рэ лъагагъым, щыхатIащ «Лэскэн щIыналъэр илъэсипщI ирокъу» жиIэу зытетха бэракъыр. Бгым дэкIахэм ящыщу, нэхъ жы-джэру зыкъэзыгъэлъэгъуахэм саугъэтхэр хуагъэфэщащ.
ГуIэтыж Залинэ.
